cyanic-selkie/wikianc huggingface dataset:
রাষ্ট্রবিজ্ঞান
ভারতীয় উপমহাদেশ
প্রাচীন ভারতে ঋগ্বেদ, সংহিতা, ব্রাহ্মণ, মহাভারত এবং বৌদ্ধদের পালি শাস্ত্রে রাজনীতিবিদদের কথকতা উল্লেখ আছে। তক্ষশীলায় অবস্থানকারী চাণক্য ছিলেন ভারতীয় উপমহাদেশের অন্যতম রাজনৈতিক চিন্তাবিদ। তিনি অর্থশাস্ত্র রচনা করেন যাতে রাজনৈতিক চিন্তাধারা, অর্থনীতি এবং সামাজিক ভারসাম্যের কথা তুলে ধরেছেন। এতে মুদ্রা ব্যবস্থা ও আর্থিক নীতি, কল্যাণ, আন্তর্জাতিক সম্পর্ক, যুদ্ধের আত্মরক্ষামূলক কলাকৌশল-সহ সংশ্লিষ্ট বিষয়াদির কথা লিপিবদ্ধ রয়েছে। চাণক্য যুগের অবসানের দুই শতক পরবর্তীকালে রচিত মনুস্মৃতি গ্রন্থেও ভারতীয় রাজনীতির অন্যতম প্রামাণ্য বিষয় হিসেবে স্বীকৃত। যদিও বহু পাশ্চাত্য রাষ্ট্রবিজ্ঞানী মনে করেন যে, প্রাচীন ভারতে রাষ্ট্রবিজ্ঞান চর্চা ধর্মনিরপেক্ষ ও স্বাধীনভাবে গড়ে ওঠেনি। এবিষয়ে বিখ্যাত অধ্যাপক ডানিং বলেছেন, "প্রাচ্যের আর্যরা তাঁদের রাষ্ট্রভাবনাকে ধর্ম ও আধ্যাত্মিকতা থেকে মুক্ত করতে পারেননি।" তবে এ মতের বিরোধীতা করে বলা যায়, প্রাচীন ভারতে ধর্ম কেবলমাত্র পূজাপার্বণ ছিলনা, বরং ধর্ম বলতে বোঝাত, একপ্রকার জীবনচর্যা, যা মানুষ এবং সমাজের উন্নতি সাধন করে। প্রাচীন ভারতীয় রাষ্ট্রচিন্তার একটি উল্লেখযোগ্য উপাদান হল সপ্তাঙ্গ। কৌটিল্য তার অর্থশাস্ত্রে এবিষয় নিয়ে আলোচনা করেছেন। তার মতে, কোন রাষ্ট্রের মোট উপাদান হল সাতটি। যথাঃ- স্বামী, অমাত্য, জনপদ, কোষ, দুর্গ, দূরগ, মিত্র। কৌটিল্যর এই সপ্তাঙ্গ তত্ত্ব বর্তমান কালের বহু চিন্তাবিদকেও বিস্মিত করে।
প্রাচীন ভারতের মতোই মধ্যযুগেও ভারতে রাষ্ট্রচিন্তার এক উল্লেখযোগ্য ধারা পরিলক্ষিত হয়। সুলতানী সাম্রাজ্যের মতোই মোঘল সাম্রাজ্যেও রাজনীতি এক বিশেষ প্রায়োগিক রূপলাভ করে। এ সময়ে আকবর, শাহজাহান, (একইসাথে শেরশাহ) প্রভৃতি বাদশাহদের পররাষ্ট্রনীতি যথেষ্ট গুরুত্বপূর্ণ। এসময়ে এক কেন্দ্রীভূত রাষ্ট্রব্যবস্থা যেমন গড়ে ওঠে, তার পাশাপাশি জায়গীরদারি ব্যাবস্থার মাধ্যমে অর্থনীতির বিকেন্দ্রীভবনও বহুলাংশে সম্ভবপর হয়। আবুল ফজল সহ আরও বহু লেখকের লেখা সেসময়কার রাষ্ট্রব্যাবস্থার প্রামান্য দলিল হয়ে রয়েছে।
সাধারণভাবে ভারতে ইউরোপীয় বণিকশক্তি, পাশাপাশি রাজশক্তির আগমণের মাধ্যমেই আধুনিক যুগের সূচনা হয়েছে বলে মনে করা হয়। আধুনিক যুগের সূচনায় ভারতীয় রাজনীতি এক সম্পূর্ণ নতুন রূপ পরিগ্রহ করে। রাষ্ট্রব্যাবস্থার বিস্তার ঘটার পাশাপাশি তা আরও জটিল রূপলাভ করে। ভারতে বিদেশী সাম্রাজ্যবাদী শক্তির আগ্রাসনের প্রেক্ষিতে দাঁড়িয়ে ভারতীয় রাজনৈতিক চিন্তার যে কটি ধারা বিশেষ প্রবল রূপলাভ করে সেগুলি হলঃ-
১) সাম্রাজ্যবাদের বিরোধিতা হিসেবে জাতীয়তাবাদের বিকাশ। এ প্রসঙ্গে বলা যেতে পারে, ইউরোপে জাতীয়তাবাদের বিকাশ ঘটেছিল এক স্বাভাবিক প্রক্রিয়ায়। সে সময়কার আর্থ-সামাজিক পরিস্থিতিতে সামন্ততান্ত্রিক ব্যবস্থার বিরুদ্ধে বুর্জোয়া অর্থনীতির বিকাশের এক হাতিয়ার হিসেবে। কিন্তু ভারতে জাতীয়তাবাদের বিকাশের পটভূমি সম্পূর্ণ পৃথক, যা পূর্বেই উল্লেখ করা হয়েছে। ভারতে জাতীয়তাবাদী রাষ্ট্রচিন্তার ক্ষেত্রে কয়েকজন পুরোধা ব্যক্তি হলেনঃ বঙ্কিমচন্দ্র চট্টোপাধ্যায়, স্বামী বিবেকানন্দ প্রমূখ। এঁরা বিদেশী রাষ্ট্রের সম্পূর্ণ বিরোধীতা করে এক যথার্থ ভারতবর্ষের কল্পনা করেছিলেন।
২) উপনিবেশিক শক্তির সাহায্যে ভারতীয় সমাজের উন্নয়ন ঘটানোর প্রয়াস একদল চিন্তাবিদের কাজকর্মের মধ্যে প্রতিফলিত হয়। যেমন, রাজা রামমোহন রায়।
৩) জাতীয়তাবাদের সংকীর্ন গন্ডীকে পেরিয়ে এসময় কতিপয় ভারতীয় দার্শনিক আন্তর্জাতিকতাবাদের প্রশস্ত পথেই মানবমুক্তির কথা বলেন। এদের অন্যতম হলেন রবীন্দ্রনাথ।
৪) বিংশ শতকের বিশের দশকের গোড়া থেকেই সোভিয়েত বিপ্লবের সাফল্যে অনুপ্রানিত হয়ে মানবেন্দ্রনাথ রায়, অবনী মুখার্জী প্রমুখেরা মার্ক্সবাদী রাজনীতির একটি বিকল্প ধারা গড়ে তোলেন।
৫) এর পাশাপাশি বিশেষভাবে উল্লেখ করা দরকার উপনিবেশিক ভারতে ধর্মের ভিত্তিতেও রাজনীতির তথা রাষ্ট্রচিন্তার এক ধারা লক্ষ্য করা যায়, যা পরবর্তীকালে প্রবল হয়ে ওঠে। এক্ষেত্রে সৈয়দ আহমেদ খান, সাভারকার, গোলয়ালকার প্রমুখের নাম এবং ধর্মীয় সংগঠন হিসেবে মুসলিম লিগ, রাষ্ট্রীয় স্বয়ংসেবক সঙ্ঘ প্রভৃতির কথা উল্লেখ করা যায়।
২১ এপ্রিল
ছুটি ও অন্যান্য
বিশ্ব সহনশীলতা ও উদ্ভাবনী দিবস।
ডল্লু কুনিথা
উতপত্তি
ডল্লু কুনিথা নামটি ঐতিহ্যবাহী যন্ত্র ডল্লু থেকে নেওয়া হয়েছে যা কর্ণাটকের সমস্ত বীরেশ্বর ভগবানের মন্দিরে বিদ্যমান। নৃত্যের মূল বিষয় প্রভু বীরেশ্বর ও ডোল্লা-অসুর -এর লোককথা যা 'হালুমাথা পুরাণ' বা কুরুবা পুরাণ নামেও পরিচিত তার উপর ভিত্তি করে রচিত হয়েছে। কিংবদন্তী অনুসারে রাক্ষস ডোল্লা-অসুর ভক্তিভরে শিবের পূজা করলে শিব তুষ্ট হয়ে তার সামনে উপস্থিত হন এবং তাকে মনোমত বর কামনা করতে বলেন; উত্তরে অসুর কামনা করে যেন তাকে অমরত্ব দান করা হয় অথবা তাকে এই বর দেওয়া হোক যেন তিনি শিবকে গ্রাস করতে সক্ষম হন। কিন্তু ভগবান শিব তাকে অমরত্বের আশীর্বাদ দিতে প্রত্যাখ্যান করেন। রেগে গিয়ে অসুর শিবকে গ্রাস করেন। কিন্তু তার উদরে স্থিত হয়ে শিব নিজের আকার বৃদ্ধি করতে থাকেন। অসুর, যন্ত্রণা সহ্য করতে না পেরে শিবকে বেরিয়ে আসার জন্য অনুরোধ করেন। শিব অসুরের শরীর চিরে তাকে হত্যা করে বেরিয়ে আসেন এবং  সেই রাক্ষসের চামড়া দিয়ে ঢোল বা ঢোলক নামক বাদ্যযন্ত্র প্রস্তুত করেন এবং আশীর্বাদস্বরূপ তা নিজের ভক্তদের দান করেন।  ডল্লু কুনিথা নৃত্যের মাধ্যমে এই কাহিনিকেই বর্ণনা করা হয়।
নৃত্য প্রদর্শন
ডল্লু কুনিথা নৃত্য প্রধানত ১০ থেকে ১২ জনের একটি দলে পরিবেশিত হয়। পুরুষ এবং মহিলা উভয়ই ডল্লু কুনিথা দলের অংশ হতে পারে। ঢোল বাদ্যযন্ত্র এই নাচের সবচেয়ে গুরুত্বপূর্ণ অঙ্গ।
ডল্লু কুনিথার নৃত্য প্রদর্শনের জন্য় অনেক সহনশক্তি এবং ধৈর্যের প্রয়োজন হয় কারন কয়েক ঘন্টার জন্য ভারী ঢোলক বাদ্যযন্ত্র বাজিয়ে তার সাথে নৃত্য পরিবেশন করতে হয়। সাধারণত একটি বৃত্তাকার বা অর্ধবৃত্তাকার সমূহে সঞ্চালিত হয়ে নর্তকরা নৃত্য পরিবেশন করে ও ঢোলকধারীরা তালে তালে ঢোল পিটিয়ে গান গায়। উত্তর কর্ণাটকের কুরুবা গৌড়া সম্প্রদায় প্রাচীনকাল থেকে কিংবদন্তি অনুসরণ করে এই নৃত্যধারা বজায় রেখে চলেছে। উৎসবের মরসুমে কর্ণাটকে এট একটি অতি জনপ্রিয় বা অনুষ্ঠান হিসাবে বিবেচিত হয়েছে।
আলজেরিয়া–বাংলাদেশ সম্পর্ক
আলজেরিয়া–বাংলাদেশ সম্পর্ক হল আলজেরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
ইতিহাস
১৯৭১ সালের ডিসেম্বরে স্বাধীনতা লাভের পরপরই আলজেরিয়া বাংলাদেশকে স্বীকৃতি দেয়। জোট-নিরপেক্ষ আন্দোলন সামিটের অংশ হিসেবে বঙ্গবন্ধু শেখ মুজিবুর রহমান প্রথম বাংলাদেশি হিসেবে ১৯৭৩ সালে আলজেরিয়া সফর করলে এ সম্পর্ক আরো গাঢ় হয়। ১৯৭৪ সালে লাহোরে অনুষ্ঠেয় ইসলামিক সামিটে বঙ্গবন্ধুকে অংশগ্রহণ করানোর জন্য বিশেষ বিমানে করে আলজেরিয়ার রাষ্ট্রপতি হউয়ারি বউমেডিয়েন বাংলাদেশে সফর করেন। ১৯৭১ সালে স্বাধীনতা অর্জনের পর ওআইসিতে বাংলাদেশের সদস্যপদ লাভের অন্যতম মূল ভূমিকা পালন করেছে আলজেরিয়া।
অর্থনৈতিক সহযোগিতা
দুই দেশই দ্বিপাক্ষিক অর্থনৈতিক কর্মসূচী বিস্তারে আগ্রহ প্রকাশ করেছে। বাংলাদেশি ঔষধ প্রস্তুতকারক প্রতিষ্ঠানসমূহ, মেলামিন এবং চামড়াজাত সামগ্রী আলজেরিয়ার বাজারে উন্নতমানের সামগ্রী হিসেবে পরিচিত হচ্ছে। ২০০৭ সালে দ্বিপাক্ষিক বাণিজ্য এবং বিনিয়োগ বাড়ানোর উদ্দেশ্যে ২০ সদস্যের একটি বাংলাদেশি ব্যবসায়ী দল রাঁধুনীসহ আলজেরিয়া সফর করে। রাঁধুনীরা সেখানে গিয়ে সর্ষে ইলিশ রান্না করে।
ইয়াকুব কিভিয়র
ইয়াকুব পিওত্র কিভিয়র (Jakub Kiwior, ; জন্ম: ১৫ ফেব্রুয়ারি ২০০০; ইয়াকুব কিভিয়র নামে সুপরিচিত) হলেন একজন পোলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং পোল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০১৬ সালে, কিভিয়র পোল্যান্ড অনূর্ধ্ব-১৬ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০২২ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।
প্রারম্ভিক জীবন
ইয়াকুব পিওত্র কিভিয়র ২০০০ সালের ১৫ই ফেব্রুয়ারি তারিখে পোল্যান্ডের তিখিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কিভিয়র পোল্যান্ড অনূর্ধ্ব-১৬, পোল্যান্ড অনূর্ধ্ব-১৭, পোল্যান্ড অনূর্ধ্ব-১৮, পোল্যান্ড অনূর্ধ্ব-১৯, পোল্যান্ড অনূর্ধ্ব-২০ এবং পোল্যান্ড অনূর্ধ্ব-২১ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। ২০১৬ সালে তিনি পোল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। পোল্যান্ডের বয়সভিত্তিক দলের হয়ে তিনি প্রায় ৬ বছরে ৪৯ ম্যাচে অংশগ্রহণ করে ৬টি গোল করেছেন।
কিভিয়র কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত পোল্যান্ডের ২৬ সদস্যের চূড়ান্ত দলে স্থান পেয়েছেন।
ঘেট কচু
বর্ণনা
খারকোন শাকের গাছের ডাটা লম্বা হয়। পাতা গাড় সবুজ রং। ডাটার রং কিছুটা খয়েরি। পাতা দেখতে তিন কোনা খাজ কাটা হয়। লাল রং এর ফুল হয়।ফুল দেখতে অনেকটা কলমের মত।
চট্টগ্রাম,পার্বত্য চট্টগ্রাম,টাংগাইল,সিলেট এবং ঢাকায় এই শাক পাওয়া যায়।
প্রধান ব্যবহার
শাক হিসেবে খায়, ওষুধি অন্যান্য ব্যবহার :প্রধান ব্যবহার: এই শাকের ডাটাসহ পাতা রসুন কালোজিরা,শুকনা মরিচ ভেজে পাটায় বেটে ভর্তা করে খাওয়া হয়। টাংগাইল এলাকায় গ্রামের বেশির ভাগ মানুষ খুদের ভাতের সাথে এই শাকের ভর্তা খেতে খুব পছন্দ করে।  এছাড়া অনেকে ডাটা ছোট ছোট করে কেটে ভেজে শুঁটকি মাছ দিয়ে রান্না করে খায়।
এই শাকের ডাটাসহ পাতা রসুন, পেঁয়াজ, কালোজিরা, শুকনা মরিচ সরিষার তেলে ভেজে পাটায় বেটে পরিমাণ মতো লবণ মিশিয়ে ভর্তা করে খাওয়া যায়। অনেক এলাকায় খুদের ভাতের সাথে এই শাকের ভর্তা খেতে খুব পছন্দ করে। এছাড়া অনেকে এটির ডাটা ছোট ছোট করে কেটে ভেজে শুঁটকি মাছ দিয়ে রান্না করে খায়। তবে ভাতের সাথে মিশিয়ে খাওয়ার সময় লেবু বা তেঁতুল মিশিয়ে খেলে গলা চুলকানোর ভয় থাকে না।
এছাড়াও কুচিকুচি করে কেটে রসুন, পেয়াজ, তেল ইত্যাদি দিয়ে দীর্ঘক্ষণ অল্পতাপে জ্বাল দিয়ে শাক হিসাবে খাওয়া হয়।
ওষুধি ব্যবহার
কলার সাথে খারকোন খেলে পাকস্থলীর সমস্যা ভাল হয়ে যায়। গরুর শরীরে ঘা হলে গাড়ো সম্প্রদায়ের মানুষ এই শাকের শিকড় মিহি করে বেটে পেষ্ট তৈরি করে সেখানে ব্যবহার করে।
বহিঃসংযোগ
Typhonium trilobatum
বেদী
বেদী হল বৈদিক ধর্মে যজ্ঞবেদী। এই ধরনের বেদীগুলি ছিল বহিরাগত ঘেরের ঘের, সাধারণত কুশা ঘাস দিয়ে বিছানো, এবং যজ্ঞের অগ্নিকুণ্ড ধারণ করা; এটি বিভিন্ন আকারের ছিল, কিন্তু সাধারণত মাঝখানে সংকীর্ণ। এগুলি বিভিন্ন ধরনের যজ্ঞ আচার -অনুষ্ঠানে ব্যবহৃত হত, যার মধ্যে দীর্ঘতম ছিল অগ্নিকায়ন, যা বারো দিন স্থায়ী ছিল। বৈদিক যুগে, প্রায়ই পশু সহ নৈবেদ্যগুলি আগুনে পুড়ে যায় এবং এটি সম্পূর্ণরূপে গ্রাস করে। এটি দেবতাদের কাছে আধুনিক হিন্দু নৈবেদ্যগুলির সাথে বৈপরীত্য, যা সব সবজি, এবং ভক্তদের দ্বারা সেবনের জন্য সংরক্ষিত (যা অন্যান্য ধর্মে যেমন প্রাচীন গ্রীক ধর্মের ক্ষেত্রেও ছিল)
কিছু হিন্দু উৎসব ও উত্তরণের অনুষ্ঠানগুলিতে অগ্নি বেদীগুলি আচারের অংশ হিসাবে থাকে; বিশেষ করে পবিত্র অগ্নি (সপ্তপদী) এর চারপাশে প্রদক্ষিণ করা হিন্দু বিবাহের অপরিহার্য অংশ।
প্রকার
প্রাচীন গ্রন্থে বর্ণনা থেকে অনুমান করা হয়েছে, বেদির প্রকারগুলি ছিল:
উত্তরাভেদি ছিল ফ্যালকনের আকৃতিতে (পাখির আলাজার আকারে স্তূপিত), এবং অগ্নিকায়ণ রীতিতে ইট দিয়ে স্তূপ করা হয়েছিল।
বৈদিক বেদীগুলি কল্প (যজ্ঞের যথাযথ সম্পাদন) নিয়ে কাজ করা বৃত্ত-বৈদিক গ্রন্থে বর্ণিত হয়েছে, বিশেষ করে সতপাঠ ব্রাহ্মণ এবং সুলবাসসূত্র বলে যে ঋগ্বেদ মন্ত্রের একটি বেদীর সাথে মিলে যায়।
অগ্নি বেদীর কথা ঋগ্বেদে ইতিমধ্যেই উল্লেখ আছে। তৈত্তীরিয়া সংহিতা ৫.২.৩ অনুযায়ী, এগুলি একুশটি ইট দিয়ে তৈরি।
এসবিএম ১০.৪.৩.১৪-২০ তে, বেদীটি ৩৯৬ (3৩৬০ + ৩৬) যজুসমতী (বিশেষ) ইট এবং ১০,৮০০ লোকম্পন (সাধারণ) ইট দিয়ে তৈরি। ১০,৭০১ লোকম্পনের ইট আহবানী বেদীর, ৭৭ ধিস্নার চুলার এবং ২১ গড়পট্যের। বেদীর চারপাশে রয়েছে ৩৬০ প্যারিস্রিত পাথর (২৬১ অহবানিয়ার চারপাশে, ৭৮ ধিস্ন্যের চারপাশে, ২১ গড়হপট্যের চারপাশে)।
এসবিএম ১০.৩.১ বর্ণনা করে যে বেদীটি প্রতীকীভাবে গায়ত্রী (২৪ টি অক্ষর), উসনিহ (শ্বাস, ২৮ টি অক্ষর), পঙ্ক্তি (মন, ৪০ টি অক্ষর), ত্রিস্তুভ (কান, ৪৪ টি অক্ষর), জাগতি (জাগরণ) (৪৮ টি অক্ষর) এবং উৎপাদিত শ্বাস দিয়ে নির্মিত হয়েছে। গায়ত্রী বেদীর উচ্চতা হাঁটুর কাছে, ত্রিস্তুভ নাভিতে ও জগতি মানুষের উচ্চতায়।
অগ্নিকায়ন
অগ্নিকায়ণ রীতিতে, মহাবেদি (মহান বেদী) এর দৈর্ঘ্য পূর্বদিকে ২৪, পশ্চিমে ৩০ এবং উত্তর ও দক্ষিণে ৩৬। মহাবেদীর ভিতরে একটি বেদী স্থাপন করা হয়েছে। মহাবেদীর পশ্চিমে ছোট অনুষ্টানের জায়গায় (প্রকিনবংশ, প্রগবংশ), তিনটি বেদী স্থাপন করা হয়েছে: গর্ভপাত্য (পৃথিবী, ডব্লিউ), অহভানিয়া (আকাশ, ই) এবং দক্ষিণনাগ্নি (বা অনভর্যপচন, এসডব্লিউ)। বৃত্তাকার গর্হাপত্য ও বর্গ আহভানিয়া একই এলাকা। এই ধরনের ধর্মীয় বিবেচনার কারণে স্কয়ারিং সার্কেল সমস্যাটিও তদন্ত করা হয়েছিল। আহভানিয়া বেদীর পাঁচটি স্তর (সিটি) রয়েছে, যা পৃথিবী, স্থান ও আকাশকে উপস্থাপন করে।
প্রত্নতত্ত্ব
কালিবাঙ্গানে (ঘাগ্গার নদীতে) কিছু লেখক যা দাবানল করে আগুনের বেদী বলে দাবি করেছেন তার অবশেষ পাওয়া গেছে। এস আর রাও লোথালে অনুরূপ "অগ্নি বেদী" খুঁজে পেয়েছিলেন যা তিনি মনে করেন যে ধর্মীয় অনুষ্ঠান ছাড়া অন্য কোন উদ্দেশ্য পূরণ করা যেত না।
রবীন্দ্র সরোবর
ইতিহাস
১৯২০-এর দশকের প্রথম দিকে কলকাতা মহানগরীয় অঞ্চলের উন্নয়নের দায়িত্বে নিয়োজিত কলকাতা ইমপ্রুভমেন্ট ট্রাস্ট (কেআইটি) ১৯২ একর জলাজঙ্গলময় জমি অধিগ্রহণ করে। তাদের উদ্দেশ্য ছিল এই অঞ্চলটি বসতিযোগ্য করে তোলা – রাস্তাঘাটের উন্নয়ন, আশপাশের জমিকে সমাতল করা এবং হ্রদ ও উদ্যান গড়ে তোলা। এ সময়ই একটি বৃহদাকার হ্রদ খনন করার কাজ শুরু হয়। এই হ্রদটিই পরিচিত হয় ঢাকুরিয়া লেক নামে। ১৯৫৮ সালের মে মাসে কেআইটি কর্তৃপক্ষ বিশিষ্ট বাঙালি সাহিত্যিক তথা নোবেল বিজয়ী কবি রবীন্দ্রনাথ ঠাকুর-এর নামে এই হ্রদটির নামকরণ করেন রবীন্দ্র সরোবর । পরবর্তীকালে এই হ্রদটিকে কেন্দ্র করে গড়ে ওঠে শিশু উদ্যান, বাগান ও প্রেক্ষাগৃহের মতো কিছু বিনোদনকেন্দ্র। এখানেই কাজী নজরুল ইসলামের নামে নজরুল মঞ্চ প্রতিষ্ঠিত হয়েছে। ২০০৩ সালে জাতীয় লেক সংরক্ষণ প্রকল্পে এই হ্রদটির নাম সংযুক্ত হয় । বর্তমানে নগরোন্নয়ন দফতর প্রায় ১০কোটি টাকা খরচ করে নিরাপত্তা ও সৌন্দর্যায়নের ব্যবস্থা করছেন। রবীন্দ্রনাথের মূর্তি হ্রদ ও স্টেডিয়ামের মাঝে বসান হয়েছে । বর্তমানে এই হ্রদসংলগ্ন অঞ্চলটি সমগ্র কলকাতা শহরের জনপ্রিয় বিনোদনকেন্দ্রগুলির অন্যতম। মূল হ্রদটির আয়তন ৭৩ একর । বাকি অংশ গাছগাছালিতে ঢাকা। কিছু কিছু গাছ আবার শতাধিক বছরেরও পুরনো। ২০১২ সালে আংশিক বৃক্ষ গণনায় প্রায় ৫০টি ভিন্ন প্রজাতি এবং সংখ্যার তথ্য নেওয়া হয় । শীতকালে এই হ্রদে অনেক পরিযায়ী পাখি আসে । যদিও বর্তমানে দূষণের কারণে তাদের সংখ্যা অনেক কমে এসেছে। হ্রদে বিভিন্ন প্রজাতির মাছও রয়েছে। এখানে মাছ ধরা কঠোরভাবে নিষিদ্ধ।
সকালে বহু মানুষ এই হ্রদের ধারে মুক্তবায়ুতে প্রাতঃভ্রমণ করেন। সূর্যোদয়ের মুহূর্তে বহু মানুষ প্রার্থনা নিবেদন করতেও আসেন। দিনের বেলা বনভোজনরত পরিবার, পর্যটক, অল্পবয়সী প্রেমিক-প্রেমিকা এবং জগারদের আনাগোনায় এই হ্রদাঞ্চল মুখরিত থাকে। ২০১২ সালে হ্রদের ভিতর একটি পরিত্যক্ত ওয়াটার হাউস এলাকায় কলকাতা ইমপ্রুভমেন্ট ট্রাস্ট দ্বারা পরিচালিত প্রতিস্থাপিত শিল্পকর্মের জন্য গ্যালারি নির্মিত হয়। স্থানীয় লোকেরা এটিকে ঠাকুরদের গ্যালারি বলে থাকেন । এখানে কলকাতার সাম্প্রতিক কালের বেশ কিছু পুরস্কারপ্রাপ্ত দুর্গা মূর্তি রাখা আছে ।
উল্লেখযোগ্য স্থান ও স্থাপনা
হ্রদের উত্তরাংশে রবীন্দ্র সরোবর স্টেডিয়াম নামে ২৬,০০০ আসনবিশিষ্ট একটি ফুটবল স্টেডিয়াম আছে। ১৯৫০-এর দশকে এই স্টেডিয়ামটি নির্মিত হয় এবং বর্তমানে এটি সম্পূর্ণ অডিও-ভিস্যুয়াল প্রশিক্ষণ সুবিধা সংবলিত কলকাতার প্রথম স্টেডিয়াম। হ্রদাঞ্চলের উত্তরাংশে আরও রয়েছে নজরুল মঞ্চ নামে একটি বিশাল মুক্তমঞ্চ। হ্রদাঞ্চলে রবীন্দ্রনাথ ঠাকুরের একটি পূর্ণাবয়ব ভাস্কর্যও রয়েছে। কলকাতার একমাত্র জাপানী বুদ্ধ মন্দিরটি রবীন্দ্র সরোবরের দক্ষিণাংশে অবস্থিত। ১৯৩৫ সালে আন্তর্জাতিক বৌদ্ধ সংগঠন নিপ্পনজান ম্যোয়োহোজি-এর প্রতিষ্ঠাতা নিচিদাৎসু ফুজি কর্তৃক এই মন্দিরটি প্রতিষ্ঠিত হয়। হ্রদের মধ্যভাগে অবস্থিত একটি দ্বীপে আছে একটি মসজিদ। এটি হ্রদ নির্মাণের আগে থেকেই সেখানে আছে। দ্বীপটি একটি কাঠের কেবল-স্টেইড ঝুলন্ত সেতু দ্বারা হ্রদের দক্ষিণভাগের সঙ্গে যুক্ত। এই সেতুটি ১৯২৬ সালে তৈরি হয়।
হ্রদের পশ্চিমভাগে কয়েকটি কামান রয়েছে। ১৯২০-এর দশকে খননকার্য চালানোর সময় এগুলি পাওয়া গিয়েছিল। মনে করা হয়, বাংলার শেষ স্বাধীন নবাব সিরাজদ্দৌলার কামান এগুলি। হ্রদাঞ্চলে একটি সাফারি উদ্যান ও শিশু উদ্যান রয়েছে, যার কেন্দ্রে রয়েছে একটি পদ্মপুকুর ও একটি সুইমিং পুল। ১৯৮৫ থেকে ১৯৮৯ সালের মধ্যে এখানে একটি টয়ট্রেনও চলত, যেটি শিশুদের মধ্যে খুব জনপ্রিয় ছিল। আজও হ্রদের ধারে তার ট্র্যাক দেখতে পাওয়া যায়। রবীন্দ্র সরোবর হ্রদাঞ্চলে বেশ কয়েকটি রোয়িং (নৌকাবাইচ) ও সুইমিং (সাঁতার) ক্লাব আছে। রোয়িং ক্লাবগুলি হ্রদের উত্তরভাগে এবং সুইমিং ক্লাবগুলি এর দক্ষিণভাগে অবস্থিত। ১৮৫৮ সালে ব্রিটিশরা কলকাতায় নৌকাবাইচকে জনপ্রিয় করার উদ্দেশ্যে ভারতের প্রাচীনতম ক্যালকাটা রোয়িং ক্লাব (সিআরসি) স্থাপন করে। রবীন্দ্র সরোবর হ্রদাঞ্চলের অন্যান্য রোয়িং ক্লাবের মধ্যে রয়েছে বেঙ্গল রোয়িং ক্লাব, লেক ক্লাব ও কলকাতা বিশ্ববিদ্যালয় রোয়িং ক্লাব। ভারতের অন্যতম প্রসিদ্ধ ও প্রাচীনতম সুইমিং ক্লাব ইন্ডিয়ান লাইফ সেভিং সোসাইটি (পোষাকি নাম আন্ডারসন ক্লাব)-এর প্রধান কার্যালয় এই হ্রদাঞ্চলেই অবস্থিত।
ছটপুজো ও বিতর্ক
রবীন্দ্র সরোবরে ছটপুজো আয়োজন এবং সরোবরকে কেন্দ্র করে বেশকিছু বছর ধরে হতে থাকা পরিবেশ বিপর্যয়ের কারণে গ্রীন ট্রাইবুন্যাল ঐ সরোবরে ছটপুজো বন্ধের নির্দেশ দেয়। আদেশানুসারে কেএমডিএ অর্থাৎ কলকাতা মহানগর উন্নয়ন কর্তৃপক্ষ সরোবরের মূলফটকে তালা ঝুলিয়ে দেন এবং পরিপূরক হিসাবে ছটপূজোর জন্য কলকাতা পৌরসংস্থার পক্ষ থেকে ১০টি অন্যান্য জলাশয় নির্দিষ্ট করে দেওয়া হয়।
কিন্তু এতদসত্ত্বেও ২০১৯ খ্রিস্টাব্দের নভেম্বর মাসে স্থানীয় বিহারি সম্প্রদায়ের লোকজন উত্তেজিত হয়ে তালা ভেঙে রবীন্দ্র সরোবরে প্রবেশ করেন। বিভিন্ন শব্দবাজি ফাটানো ছাড়াও ঐ সম্প্রদায় পূজার একাধিক দ্রব্যাদি নিয়ে প্রবেশ করে এবং নিষেধাজ্ঞা সংক্রান্ত কেএমডিএর পোস্টার ছিঁড়ে ফেলা হয়। সারাদিনভর সরোবরে অবৈধভাবে যথেচ্ছ পরিবেশ দূষণের পাশাপাশি ছটপুজো পালন চলে। ছটপুজো করতে আসা সম্প্রদায়ের কিছু লোক তাঁদের অশ্রাব্য গালিগালাজ করেছেন বলেও অভিযোগ করেন প্রাতঃভ্রমণকারীরা।
২০২০ সালের ছটপুজোর বহু আগেই যে কারণে এ বিষয়ে আলোচনা শুরু হয়। এই মুহুর্তে বাংলার রাজনীতিতে অন্যতম প্রভাবশালী সংগঠন 'বাংলা পক্ষ' ছট তাণ্ডবের বিরুদ্ধে তীব্র জনমত গড়ে তোলে ৷ যদিও বিষয়টি নিয়ে হাইকোর্টের দ্বারস্থ হয় কেএমডিএ। তারা গ্রীন ট্রাইবুন্যালের রায়ের বিরুদ্ধে রবীন্দ্র সরোবরে ছটপুজো করার আর্জি জানায়। হাইকোর্ট সেই আবেদন খারিজ করে দিলে সুপ্রীম কোর্টের দ্বারস্থ হয় কেএমডিএ। কিন্তু সুপ্রীম কোর্টও হাইকোর্টের রায়ই বজায় রাখে ও রবীন্দ্র সরোবরে ছটপুজো বন্ধ রাখার নির্দেশ দেয়। এর পাশাপাশি সুভাষ সরোবরেও ছটপুজো করা যাবে না বলে ঘোষণা করে হাইকোর্ট।
কিন্তু এতদসত্তেও রবীন্দ্র সরোবরের বন্ধ গেটে ঝামেলা করে বিহারি সম্প্রদায়ের একদল মানুষজন। যদিও আগেরদিন থেকেই বাঁশ ও ব্যারিকেড দিয়ে লেকচত্তরের নিরাপত্তা পুলিশ সুনিশ্চিত করায়, তারা ২০১৯এর মতো পুনরায় ভেতরে ঢুকে ছটপালনের মাধ্যমে দূষণ ছড়াতে পারেননি। একাধিকবার তারা পরিস্থিতি উত্তপ্ত করার চেষ্টা করলেও পুলিশ তা নিয়ন্ত্রণে সক্ষম হয়।
পরিবহন ব্যবস্থা
নেতাজি সুভাষচন্দ্র বসু আন্তর্জাতিক বিমানবন্দর থেকে রবীন্দ্র সরোবরের দূরত্ব ৩০ কিলোমিটার এবং হাওড়া স্টেশন থেকে এর দূরত্ব ১২ কিলোমিটার। এই অঞ্চলের নিকটবর্তী রেলস্টেশনের মধ্যে আছে রবীন্দ্র সরোবর মেট্রো স্টেশন এবং কলকাতা শহরতলি রেলওয়ে (বজবজ শাখা)-র টালিগঞ্জ ও লেক গার্ডেনস স্টেশন। দমদমের পর এটিই দ্বিতীয় অঞ্চল যেখানে এই দুই রেলব্যবস্থা পরস্পর মিলিত হয়েছে।
উপত্যকার সুন্দর উৎসব
উপত্যকার সুন্দর উৎসব (মিশরীয়: heb nefer en inet; عيد الوادي الجميل) ছিল প্রাচীন মিশরের এক উৎসিব, যা মধ্য রাজ্যের রাজত্বকালে এবং পরবর্তীকালে থিবসে (লুক্সর) বার্ষিকভাবে অনুষ্ঠিত হত। ওয়েস্ট ব্যাংকে মৃত রাজন্যবর্গের অন্ত্যেষ্টিমন্দির এবং থিবীয় সমাধিক্ষেত্রে তাঁদের পূজাস্থান পর্যটনের জন্য কারনাকের মন্দির থেকে বায়ুদেবতা আমুন-রে, তাঁর পত্নী মুত ও পুত্র খোনসুর বিগ্রহ পবিত্র বজরায় চড়িয়ে বের করা হত এই উৎসবে।
উদ্‌যাপন
উপত্যকার সুন্দর উৎসব বা মিশরীয় ভাষায় heb nefer en inet ছিল মৃতের উদ্‌যাপন। যেহেতু এর অস্তিত্ব মধ্য রাজত্বের সমসাময়িক কালেও পাওয়া যায়, সেই হেতু এটি ওপেত উৎসবের থেকেও প্রাচীন হওয়া সম্ভব। যদিও কথিত আছে, মধ্য রাজত্বের সূচনালগ্নে মৃতের স্মরণে এই উৎসব আয়োজন করা হত। যদিও ওপেত উৎসবের সঙ্গে যুক্ত হয়ে পবিত্র শোভাযাত্রাটি থিবসের ধর্মীয় পঞ্জিকার প্রধান অনুষ্ঠানে পরিণত হয়। বার্ষিক অনুষ্ঠানটি আয়োজিত হত দ্বিতীয় মাসের অমাবস্যায়। সে ছিল গ্রীষ্ম ঋতু হাতশেপসুতের রাজত্বকালে ওপেত ও উপত্যকার সুন্দর উৎসব উভয়ের আমুনের সম্মানে আয়োজিত হত।
উৎসবের সূচনায় এক বিশাল শোভাযাত্রা শুরু হত, যা বেশ কয়েকদিন ধরে চলত। থিবসের অধিবাসীদের কাছে এ ছিল এক বর্ণময় ও আনন্দোজ্জ্বল উৎসব। শোভাযাত্রায় সর্বাগ্রে থাকেন আমুন। তিনি পূর্ব দিক (উদীয়মান সূর্য, নব জীবন, জীবিতের নির্দেশনা) থেকে পশ্চিম দিকে (অস্তগামী সূর্য, মৃতের দেশ) যাত্রা করেন। প্রশস্ত কলার ও সৌরচাকতি শোভিত আমুনের একটি মূর্তি বা ছবি পুরোহিতবর্গের নেতৃত্বে নীল নদের ভাটির স্রোতে ভাসিয়ে নিয়ে যাওয়া হয় একটি আনুষ্ঠানিক নৌকা বা বজরায় করে। বজরাটি তারপর স্থাপন করা হয় সোনা ও মূল্যবান উপকরণে আচ্ছাদিত উসেরহেত নামে একটি জাহাজে। এই উসেরহেত জাহাজটির পিছন পিছন চলে থিবীয় ত্রয়ীর অন্য দুই দেবতা মুত ও খোনসুর নৌকা। শোভাযাত্রাটি এগিয়ে চলত রাজার দশ লক্ষ বছরের মন্দির-এর দিকে। সেখানে নগরবাসীরা খাদ্যসামগ্রী, পানীয়, ফুল, ছোটো ছোটো রণতরী ইত্যাদি উৎসর্গ করতেন। প্রচুর পরিমাণে ফুল উৎসর্গিত হত। কারণ, মিশরীয় সংস্কৃতিতে বিশ্বাস করা হত যে ফুল দেবতার সারবস্তু দ্বারা পরিপূর্ণ থাকে। নগরবাসী তারপর সেই ফুলগুলি তাদের আত্মীয়দের সমাধিতে নিয়ে যেত তাদের উদ্দেশ্যে সম্মান জানাতে এবং মৃতের আত্মার পুনর্জীবন সুনিশ্চিত করতে। তারা মৃতের সমাধিতে মদ্যপান করত এবং নিদ্রা যেত। কারণ, মনে করা হত চেতনার বিভিন্ন স্তর মৃতকে আশীর্বাদ প্রদান করে এবং তাকে দেবতার আরও নিকটে নিয়ে আসে। আমুনের পূজাবেদিটি নিয়ে আসা হয় দ্‌জোসের-দ্‌জোসেরু-তে নিয়ে আসা হত রাজা ও দেবতাদের মধ্যে এবং রাজা ও জনগণের মধ্যে বন্ধনকে পুনঃনিশ্চিত করতে।
মিসৌরি নদী
মিসৌরি নদী ( Missouri River) উত্তর আমেরিকার দীর্ঘতম নদী। মিসৌরি নদী পশ্চিম মনটানার রকি পর্বতমালার উপর দিয়ে পূর্ব হতে দক্ষিণ দিকে ২,৩৪১ মাইল (৩,৭৬৭ কি.মি.) প্রবাহিত হয়ে মিসৌরির সেন্ট লুইস বা সেইন্ট লুইস শহরের উত্তরে মিসিসিপি নদীতে গিয়ে মেশে। মিসৌরি নদীর একটি জলপ্রণালী ৫ লক্ষ বর্গমাইল বা ১৩ লক্ষ বর্গকিলোমিটার পর্যন্ত যুক্তরাষ্ট্রের দশটি রাজ্য ও কানাডার ২টি প্রদেশের ভেতর দিয়ে প্রবাহিত হয়। এই এলাকাগুলো স্বল্প বৃষ্টিপাতসম্পন্ন বা অর্ধ শুষ্ক জলবায়ু বিশিষ্ট এলাকা বলে জলপ্রণালীটিকে 'সেমি অ্যারিড(semi-arid)' জলপ্রণালী বলা হয়। যদিও এ নদীটি মিসিসিপি নদীর একটি শাখা নদী, কোন শাখা নদীর সাধারণ আকারের তুলনায় মিসৌরি নদী অনেক বড় এবং এর পানির পরিমাণও অনেক বেশি। এ নদীটি মিসিসিপি নদীর নিম্নাঞ্চলের সাথে মিশে বিশ্বের চতুর্থ বৃহত্তম রিভার সিস্টেম(অনেকগুলো জলপ্রণালী একত্রে মিশে সৃষ্ট একটি নদীপথ যা সরাসরি সমুদ্রে গিয়ে মেশে) গঠন করে।
১২,০০০ বছরেরও বেশি সময় ধরে মিসৌরি নদী এবং এর শাখা নদীগুলোকে নদীর তীরবর্তী জনগণ তাদের জীবিকা নির্বাহ ও পরিবহনের মাধ্যম হিসেবে ব্যবহার করে আসছে। দশটিরও বেশি আদি আমেরিকান জাতিগোষ্ঠী এই নদীর জলপ্রণালীর তীরে বসতি গড়ে তুলেছে। এই আদি আমেরিকানদের বেশিরভাগই যাযাবর। এরা মূলত গ্রেট প্লেইনস এলাকায় বিচরণকারী বাইসনের পালগুলোর উপর নির্ভর করে জীবনযাপন করে। এই এলাকায় ইউরোপিয়ানদের প্রথম আগমন ঘটে ১৭ শতকের শেষের দিকে এবং স্প্যানিশ ও ফরাসিদের দ্বারা শাসিত হওয়ার পর লুইসিয়ানা পারচেসের মাধ্যমে এটি আবার যুক্তরাষ্ট্রের অধীনস্থ হয়। ফরাসিদের দ্বারা দখলকৃত উত্তর আমেরিকার একটি রাজ্যের নাম ছিল নিউ ফ্রান্স যার একটি প্রশাসনিক অঞ্চলের নাম ছিল লুইসিয়ানা (আমেরিকার বর্তমানের লুইসিয়ানা প্রদেশ)। ১৮০৩ সালে যুক্তরাষ্ট্র ১৫ বিলিয়ন ডলারের বিনিময়ে নিউ ফ্রান্স হতে লুইসিয়ানা প্রদেশকে কিনে নেয়, যে ঘটনাটি লুইসিয়ানা পারচেস(Louisiana Purchase) নামে পরিচিত।
১৯ শতকে যুক্তরাষ্ট্রের পশ্চিমাঞ্চলে জনবসতি গড়ে ওঠার সময় মিসৌরি নদীকে যাতায়াতের একটি অন্যতম প্রধান মাধ্যম হিসেবে ব্যবহার করা হতো। ১৯ শতকের শুরুর দিকে পশম বাণিজ্যের মাধ্যমে এখানকার অর্থনৈতিক ভিত্তি গড়ে উঠতে শুরু করে। এর ফলে এই এলাকায় শিকারিদের সংখ্যাও অনেক বেড়ে যায়। এ অঞ্চলের ১ম অদিবাসীরা মূলত ইউরোপিয়ান আমেরিকান এবং আফ্রিকান আমেরিকান ছিল। ১৮৩০ সালে এই অধিবাসীরা আরো পশ্চিমের দিকে যাত্রা শুরু করে, ১ম দিকে কভার্ড ওয়াগন এবং পরবর্তীতে বাষ্পচালিত নৌকার মাধ্যমে। এক পর্যায়ে মিসৌরি নদীর জলপ্রণালীর তীরে বসবাসকারী আদি আমেরিকান জাতিগোষ্ঠীর সাথে এদের সংঘাত শুরু হয় যা রীতিমতো আমেরিকান-ইন্ডিয়ান যুদ্ধ অর্থাৎ ১৭ থেকে ২০ শতক পর্যন্ত উত্তর আমেরিকায় সংঘটিত ইউরোপিয়ান, আমেরিকান ও কানাডিয়ান সরকার,উপনিবেশবাসী ও অধিবাসী বনাম বিভিন্ন আদি আমেরিকান ও আমেরিকান ইন্ডিয়ান উপজাতির মধ্যবর্তী যুদ্ধের একটি অংশে পরিণত হয়।
২০ শতকের সময়, মিসৌরি নদীর অববাহিকা সেচ, বন্যা নিয়ন্ত্রক ব্যবস্থা এবং জলবিদ্যুৎ প্রকল্পের ফলে ব্যাপক উন্নতি লাভ করে। নদীর মূল অংশে মোট ১৫টি বাঁধ এবং শাখা নদীগুলোতে কয়েকশোর মতো বাঁধ নির্মাণ করা হয়। যোগাযোগ ব্যবস্থার উন্নয়নের জন্য আঁকাবাঁকা নদীপথগুলোকে কৃত্রিমভাবে পরিশোধন করা হয়। এর ফলে নদীটির দৈর্ঘ্য ২০০ মাইল(৩২০ কিলোমিটার)-এর মতো কমে গিয়েছে। মিসৌরি নদীর তীরবর্তী নিম্নাঞ্চলটি বর্তমানে একটি জনবহুল এলাকায় পরিণত হয়েছে এবং এ এলাকাটিতে কৃষি ও শিল্প উভয় খাতেই প্রচুর উৎপাদন হয়। তবে এই নগরায়ণের ফলে এলাকাটির বন্যজীবন, পানির বিশুদ্ধতা এবং মাছের পরিমাণে বিপুল পরিবর্তন ঘটেছে যা এখানকার প্রাকৃতিক পরিবেশের উপর বিভিন্ন নেতিবাচক প্রভাব ফেলছে। তবে, মিসৌরি নদীর প্রাকৃতিক সৌন্দর্য এখনো অসংখ্য মানুষকে আকর্ষণ করতে সক্ষম হয়।
নদীর গতিপথ
রকি পর্বতমালা থেকে উৎপন্ন তিনটি জলপ্রবাহ একত্রে মিসৌরি নদীর মূলপ্রবাহকে সৃষ্টি করে। এই জলপ্রবাহ তিনটি হলো-
অববাহিকা
মিসৌরি নদীর ৫,২৯,৩৫০ বর্গমাইল (১৩,৭১,০০০ বর্গকিলোমিটার) পর্যন্ত বিস্তৃত অববাহিকা যুক্তরাষ্ট্রের প্রায় ছয় ভাগের এক ভাগ অংশজুড়ে বা উত্তর আমেরিকার ৫ শতাংশেরও বেশি এলাকাজুড়ে বিদ্যমান। এর আকারকে কেবেকের আকারের সাথে তুলনা করা হয়। মিসৌরির অববাহিকা গ্রেট প্লেইন্‌সের বেশিরভাগ এলাকাকে পেরিয়ে পশ্চিমে রকি পর্বতমালা হয়ে পূর্ব দিকে মিসিসিপি নদীর উপত্যকায় পৌঁছায়। এখান থেকে এটি পূর্ব কানাডার দক্ষিণতম এলাকা দিয়ে প্রবাহিত হয়ে আরকানস’ নদীর সীমান্তে গিয়ে মেশে। এই এলাকাগুলোতে বিদ্যমান মিসিসিপি নদীর অংশটির তুলনায় মিসৌরি নদীর অংশের দৈর্ঘ্য দ্বিগুণ এবং মিসৌরি নদীর অংশে প্রবাহিত পানির পরিমাণও মিসিসিপির অংশটির থেকে তিনগুণ বেশি। মিসিসিপি নদীর যে অংশটি সেইন্ট লুইস থেকে প্রবাহিত হয় তার বার্ষিক প্রবাহের ৪৫% আসে মিসৌরি নদী থেকে। এছাড়াও কিছু খরাপ্রবণ এলাকাবর্তী জলপ্রবাহের ৭০% প্রবাহ মিসৌরি নদী সরবরাহ করে।
১৯৯০ সালের দিকে, মিসৌরি নদীর অববাহিকায় প্রায় ১২ মিলিয়ন মানুষের বসবাস ছিল। এই জনগণের মাঝে- সমগ্র নেব্রাস্কার জনগণ, কলোরাডো, আইওয়া(মধ্য-পশ্চিম যুক্তরাষ্ট্রের একটি অঙ্গরাজ্য), ক্যান্সাস, মিনেসোটা, মিসৌরি, মন্টানা, উত্তর ডাকোটা, দক্ষিণ ডাকোটা এবং ওয়াইয়োমিং-এর কিছু অংশের জনগণ এবং কানাডার অ্যালবার্টা ও সাসক্যাচুয়ানের দক্ষিণাঞ্চলের কিছু অংশের জনগণ অন্তর্ভুক্ত ছিল। এই অববাহিকায় অবস্থিত বৃহত্তম শহর হলো ডেনভার যার জনসংখ্যা ছয় লক্ষেরও বেশি। ডেনভার ‘ফ্রন্ট রেঞ্জ আরবান করিডোর(Front Range Urban Corridor)’ নামক একটি নগর অঞ্চলের প্রধান শহর। এই অঞ্চলটি রকি পর্বতমালার দক্ষিণে অবস্থিত এবং এতে কলোরাডো ও ওয়াইয়োমিং মিলিয়ে মোট ১৮টি প্রদেশ অন্তর্ভুক্ত রয়েছে। ২০০৫ সালে এই অঞ্চলের সকল এলাকা মিলিয়ে মোট জনসংখ্যা ছিল চার মিলিয়নেরও বেশি, যার ফলে এটি মিসৌরি নদীর অববাহিকায় অবস্থিত বৃহত্তম মেট্রোপলিটন এলাকায় পরিণত হয়েছে। অন্যান্য জনবহুল এলাকাগুলোর বেশিরভাগই অববাহিকার দক্ষিন-পূর্ব অংশে অবস্থিত, যেমন, ওমাহা, নেব্রাস্কা, মিসৌরি নদী ও নেব্রাস্কায় মিসৌরি নদীর একটি শাখা নদী প্লেট নদীর মিলনস্থল, মিসৌরি প্রদেশের বৃহত্তম শহর কানসাস, ক্যান্সাসের ৩য় বৃহত্তম শহর যার নামও কানসাস, মিসৌরি নদী ও কানসাস নদীর মিলনস্থল, মিসৌরি নদীর দক্ষিণাংশে মিসিসিপির উপর অবস্থিত সেন্ট লুইসের মেট্রোপলিটন এলাকা। অন্যদিকে, মিসৌরির অববাহিকার উত্তর-পশ্চিম দিকের অঞ্চলগুলোর জনসংখ্যা অনেক কম। তবে এ এলাকার বেশ কিছু শহরের জনসংখ্যা বেশ দ্রুত বৃদ্ধি পাচ্ছে, যাদের মাঝে বিলিংস সহ কয়েকটি শহরের জনসংখ্যা বৃদ্ধির হার সবচেয়ে বেশি।
মিসৌরি নদীর অববাহিকার মোট ১,৭০,০০০ বর্গমাইল (৪,৪০,০০০ বর্গ কিলোমিটার) এলাকা কৃষিজমি হিসেবে ব্যবহৃত হয়। যুক্তরাষ্ট্রের মোট কৃষিজমির প্রায় এক-চতুর্থাংশ এই এলাকায় বিদ্যমান। ফলে যুক্তরাষ্ট্রে উৎপন্ন গম, তিসি, যব এবং ওট্স‌(জই)-এর এক-তৃতীয়াংশেরও বেশি সরবরাহ আসে মিসৌরির অববাহিকার কৃষিজমি থেকে। যদিও, এদের মাঝে শুধুমাত্র ১১,০০০ বর্গমাইল (২৮,০০০ বর্গ কিলোমিটার) এলাকায় সেচ ব্যবস্থা বিদ্যমান। এছাড়াও এ অববাহিকার ২,৮১,০০০ বর্গ মাইল (৭,৩০,০০০ বর্গ কিলোমিটার) এলাকায় গবাদিপশুর খামার করা হয়। বনভূমিও রয়েছে এখানে, যার পরিমাণ ৪৩,৭০০ বর্গ মাইল (১,১৩,০০০ বর্গ কিলোমিটার)। এই বনভূমিটি মূলত সেকেন্ডারি বনভূমি(Secondary Forest) অর্থাৎ এই বনভূমির গাছগুলো কেটে ফেলার পর তা পুনরায় বৃদ্ধি লাভ করে। অন্যদিকে, নগরাঞ্চলগুলোতে কৃষিজমির পরিমাণ ১৩,০০০ বর্গ মাইল (৩৪,০০০ বর্গ কিলোমিটার)-এরও কম। বেশিরভাগ উন্নত এলাকা মূল নদী বা এর বড় বড় শাখা নদীগুলো(যেমন, প্লেট নদী, ইয়েলোস্টোন নদী ইত্যাদি)-এর তীরে গড়ে উঠেছে।
মিসৌরি নদীর অববাহিকার উচ্চতা বিভিন্ন এলাকায় বিভিন্ন রকম। নদীর উৎপত্তিস্থলে এর উচ্চতা সবচেয়ে কম- মাত্র ৪০০ ফিট (১২০ মিটার) আর সর্বোচ্চ উচ্চতা কলোরাডোর লিঙ্কন পর্বতের শীর্ষে- ১৪,২৯৩ ফিট(৪,৩৫৭ মিটার)। এর সবচেয়ে দূরবর্তী উৎস ব্রাওয়ার্স স্প্রিং ঝর্ণার উচ্চতা ৯,০০০ ফিট, যেখান থেকে মিসৌরি নদী প্রবাহিত হতে হতে এর অববাহিকা ৮,৬২৬ ফিট (২,৬২৯ মিটার) উচ্চতায় চলে আসে। এর তীরবর্তী সমভূমিগুলোর উচ্চতা অত্যন্ত কম হলেও, পূর্ব হতে পশ্চিম দিকে সমভূমিগুলোর উচ্চতা প্রতি কিলোমিটারে ১.৯ মিটার বা প্রতি মাইলে ১০ ফিট করে বৃদ্ধি পেয়েছে। নদীর অববাহিকার উচ্চতা পশ্চিমাঞ্চলে ৫০০ ফিট(১৫০ মিটার)-এরও কম, তবে রকি পর্বতমালার পাদদেশের বহু এলাকায় এ উচ্চতা ৩,০০০ ফিট (৯১০ মিটার) ছাড়িয়ে গেছে। মিসৌরির অববাহিকার আবহাওয়া ও বৃষ্টিপাতের পরিমাণ অনেক বৈচিত্র্যপূর্ণ। সামগ্রিকভাবে এর জলবায়ুটিকে কন্টিনেন্টাল জলবায়ু(Continental climate)-এর সাথে তুলনা করা হয়, এটি এক ধরনের শুষ্ক আবহাওয়া সম্পন্ন জলবায়ু যা গ্রীষ্মকালে অত্যন্ত গরম ও শীতকালে অত্যন্ত ঠান্ডা থাকে। তবে, মিসৌরি নদীর জলবায়ু কন্টিনেন্টাল জলবায়ুর সাথে সাদৃশ্যপূর্ণ হলেও গ্রীষ্মে এখানে প্রচুর বৃষ্টি হয়। প্রতিবছর এখানকার বেশিরভাগ অঞ্চলে গড়ে ৮ থেকে ১০ ইঞ্চি (২০০ থেকে ২৫০ মিলিমিটার) পর্যন্ত বৃষ্টিপাত হয়। এছাড়াও, পশ্চিমাঞ্চলে বিশেষত রকি পর্বতমালার আশেপাশের এলাকাগুলোতে এবং দক্ষিন-পূর্ব দিকে মিসৌরি প্রদেশের এলাকাগুলোতে ৪০ ইঞ্চি (১,০০০ মিলিমিটার) পর্যন্ত বৃষ্টিপাত হয়ে থাকে। বেশিরভাগ বৃষ্টিপাত হয় গ্রীষ্মকালে, অববাহিকার নিম্নাঞ্চল ও মাঝামাঝি অঞ্চলে। অন্যদিকে, উচ্চাঞ্চলে বজ্রপাত সহকারে প্রচুর গ্রীষ্মকালীন ঝড় হয়। এই ঝড় বেশ স্বল্পমেয়াদী হলেও এরা কখনো কখনো ভয়ংকর রূপ ধারণ করে। এরকম একটি ঝড়ের কারণে ১৯৭২ সালে মিসৌরি নদীতে মারাত্নক বন্যা হয়েছিল যা দক্ষিণ ডাকোটার দ্বিতীয় সর্বোচ্চ জনবহুল শহর র‍্যাপিড শহর( Rapid City)-কে ভাসিয়ে দিয়েছিল। এই বন্যাটি ‘১৯৭২ সালের ব্ল্যাক হিল্‌স বন্যা(1972 Black Hills flood)’ বা ‘র‍্যাপিড শহরের বন্যা(Rapid City Flood)’ নামে পরিচিত যাকে দক্ষিণ ডাকোটার ইতিহাসে সবচেয়ে ধ্বংসাত্মক বন্যা এবং যুক্তরাষ্ট্রের সবচেয়ে ভয়াবহ বন্যার মাঝে একটি হিসেবে গণ্য করা হয়। গ্রীষ্মকালে মন্টানা, ওয়াইয়োমিং ও কলোরাডোর উচ্চাঞ্চলগুলো ছাড়া এখানকার সকল এলাকার তাপমাত্রা সাধারণত ১০০° ফারেনহাইট(৩৮° সেলসিয়াস) পর্যন্ত উঠে যায়। তবে ১৯৬০ সালের আগে থেকেই, মিসৌরির অববাহিকার তাপমাত্রা সব প্রদেশে সর্বোচ্চ ১১৫° ফারেনহাইট(৪৬° ফারেনহাইট) পর্যন্ত বেড়ে যেতে পারে। শীতকালে এ তাপমাত্রা উত্তর ও পশ্চিম অঞ্চলে -২০° ফারেনহাইট(-২৯° সেলসিয়াস) থেসাসক্যাচুয়ানকে -৬০° ফারেনহাইট(-৫১° সেলসিয়াস)-এ নেমে আসে।
মিসৌরি নদী উত্তর আমেরিকার সবচেয়ে গুরুত্বপূর্ণ রিভার সিস্টেমের একটি। এর অববাহিকা যুক্তরাষ্ট্র ও কানাডার অন্যান্য অনেক বড় বড় নদীর অববাহিকার সীমানার সাথে মিশে প্রবাহিত হয়। উত্তর আমেরিকা ও দক্ষিণ আমেরিকার মধ্যবর্তী একটি সীমানা বা বিভাজক হলো ‘আমেরিকার কন্টিনেন্টাল বিভাজক (Continental Divide of the Americas)’ যা মূলত দুই মহাদেশের পর্বতমালা ও জলভূমিগুলোকে আলাদা করতে ব্যবহৃত হয়। এই সীমানার যে অংশটি রকি পর্বতমালার গা ঘেঁষে গিয়েছে তা মিসৌরির অববাহিকার পশ্চিমদিকের বেশিরভাগ সীমান্তকে সৃষ্টি করেছে। অন্যদিকে, কলাম্বিয়া নদীর অববাহিকার দু’টি নদী ‘ক্লার্ক ফর্ক(The Clark Fork)’ এবং ‘স্নেক নদী(Snake River)’ মন্টানায় রকি পর্বতমালাসহ আইডাহো ও পশ্চিম ওয়াইয়োমিং-জুড়ে প্রবাহিত হয়। এই কলাম্বিয়া নদী, মিসৌরি নদী ও কলোরাডো নদী একত্রে ওয়াইয়োমিং-এর ‘থ্রি ওয়াটার্স মাউন্টেইন(Three Waters Mountain)’ এলাকাতে মিলিত হয় যা মূলত পশ্চিম ওয়াইয়োমিং-এ বিদ্যমান রকি পর্বতমালার একটি পর্বতশ্রেনী ‘দ্য উইন্ড রিভার রেঞ্জ(Wind River Range)’ এর একটি এলাকা। এর দক্ষিণদিকে কলোরাডো নদীর শাখা নদী ‘গ্রিন রিভার’-এর মাধ্যমে মিসৌরির অববাহিকার পশ্চিম সীমান্তের কিছু অংশ সৃষ্টি হয়েছে। আবার এই অববাহিকার দক্ষিণদিকের সীমানাটি কলোরাডো নদীর মূল অংশ জুড়ে তৈরি হয়েছে। পশ্চিম ওয়াইয়োমিং-এ মিসৌরি ও গ্রিন রিভারের অববাহিকার মাঝে একটি বড় অন্তর্নিহিত অববাহিকা(Endorheic basin) বিদ্যমান যা ‘গ্রেট ডিভাইড বেসিন(Great Divide Basin)’ নামে পরিচিত। এ ধরনের অববাহিকাগুলো কিছুটা বৃহদাকৃতির জলাশয়ের মতো হয়, এরা ভেতরে পানি ধরে রাখে যা কখনো কোন নদী বা সমুদ্রে গিয়ে পতিত হয় না। এই গ্রেট ডিভাইড বেসিনকে অনেক সময় মিসৌরি নদীর অববাহিকায় অন্তর্ভুক্ত করা হয়, যদিও কন্টিনেন্টাল বিভাজকের কোন অংশ দিয়েই এর পানি প্রবাহিত হয় না।
বৃহৎ শাখা নদীসমূহ
মিসৌরি নদীর ৯৫টিরও বেশি বড় শাখা নদী রয়েছে, পাশাপাশি রয়েছে ১০০টিরও বেশি ছোট শাখা নদী। এই বড় শাখা নদীগুলোর বেশিরভাগই মিসৌরি নদীর উৎপত্তিস্থল থেকে প্রবাহিত হয়। অধিকাংশ নদী ও উপনদী গ্রেট প্লেইন্‌স এলাকা দিয়ে পশ্চিম থেকে পূর্বদিকে প্রবাহিত হয়। তবে, মিসৌরির অববাহিকার পূর্বদিকের কিছু শাখা নদী (যেমন, জেম্‌স নদী, দক্ষিণ ডাকোটা ও আইওয়া দিয়ে প্রবাহিত নদী ‘বিগ সিউক্স(Big Sioux)’ এবং আইওয়ার গ্যান্ড রিভার) উত্তর থেকে দক্ষিণ দিকে প্রবাহিত।
মিসৌরির দীর্ঘতম নদীগুলো হলো: এছাড়াও মিসৌরি নদীর মূলপ্রবাহের সাথে সরাসরি যুক্ত দু’টি দীর্ঘতম শাখা নদী হলো রিপাবলিকান নদী(৪৫৩ মাইল) ও একই এলাকায় অবস্থিত ‘আরিক্যারি নদী(Arikaree River)’ যার দৈর্ঘ্য ১৫৬ মাইল। এরা একত্রে মোট ৭৪৯ মাইল দীর্ঘ এলাকাজুড়ে প্রবাহিত হয়।
মিসৌরি নদীর উৎপত্তিস্থলের নিকটে যা সকল শাখা নদী বিদ্যমান সেগুলো মূল নদী থেকে অনেক বেশি উজানমুখী। ব্রাওয়ার্স স্প্রিং থেকে পরিমাপ করলে, জেফারসন নদীর দৈর্ঘ্য দাঁড়ায় ২৯৮ মাইল (৪৮০ কিলোমিটার)। একইভাবে, মিসৌরি নদীর উৎপত্তিস্থল থেকে এর দৈর্ঘ্য ২,৬৩৯ মাইল (৪,২৪৭ কিলোমিটার)-এ পরিণত হয়। মিসিসিপির নিম্নাঞ্চলের সাথে মিসৌরি নদী মিলিত হলে এর উৎপত্তিস্থলের নিকটবর্তী অববাহিকাসহ এর মূল প্রবাহ একত্রে বিশ্বের ৪র্থ দীর্ঘতম রিভার সিস্টেম সৃষ্টি করে যার দৈর্ঘ্য ৩,৭৪৫ মাইল বা ৬,০২৭ কিলোমিটার।
মিসৌরির অববাহিকায় পানির আয়তনীয় প্রবাহের হার
পানির আয়তনের দিক দিয়ে মিসৌরি যুক্তরাষ্ট্রের নবম বৃহত্তম নদী। উত্তর আমেরিকার সকল নদীর মাঝে, মিসৌরি নদী ১৩তম অবস্থানে রয়েছে। মিসৌরি নদী প্রধানত অর্ধ-শুষ্ক এলাকা দিয়ে প্রবাহিত হয়। উত্তর আমেরিকায় এ ধরনের আয়তন বিশিষ্ট নদীগুলোর মাঝে মিসৌরির অববাহিকার উচ্চতা তূলনামূলক অনেক কম এবং অনেক বৈচিত্র্যময়। এখানকার বাঁধগুলো নির্মিত হওয়ার আগে, এই নদীটিতে প্রতি বছর দুইবার করে বন্যা হতো। এপ্রিল মাসে যে বন্যাটি হতো তার নাম ছিল ‘এপ্রিল রাইস(April Rise)’ যা প্রচুর পরিমাণে বরফ গলা পানির ফলে ঘটে থাকতো। রকি পর্বতমালার গলিত তুষার ও গ্রীষ্মের ঝড়বৃষ্টির ফলে ২য় বন্যাটি হতো জুনের দিকে যা ‘জুন রাইস(June Rise)’ নামে পরিচিত। এই বন্যাটি এপ্রিলের মাসের বন্যাটির চেয়ে অনেক বেশি ধ্বংসাত্মক হতো। এই বন্যায় মিসৌরি নদীর পানির আয়তন কোন কোন বছর এর স্বাভাবিক আয়তন থেকে ১০ গুণেরও বেশি বৃদ্ধি পেতো। এর মূলপ্রবাহে ১৭,০০০ এরও বেশি জলাধার রয়েছে যাদের মোট ধারণক্ষমতা ১৪১ মিলিয়ন একর-ফিট (১৭৪ ঘন কিলোমিটার)-এর মতো। বন্যা নিয়ন্ত্রণ ব্যবস্থা প্রতিষ্ঠিত হওয়ার পর, এই জলাধারগুলোর উচ্চাঞ্চলে জলপ্রবাহের পরিমাণ কমে গিয়ে নিম্নাঞ্চলে বেড়ে যায়। এই জলাধারগুলো থেকে বাষ্পীভূত পানি মিসৌরি নদীতে পানির পরিমাণকে অনেক কমিয়ে দেয়। কেবল জলাধারগুলোর মূলপ্রবাহ থেকেই প্রতি বছর তিন মিলিয়ন একর-ফিট (৩.৭ ঘন কিলোমিটার)-এরও বেশি পরিমাণ পানি এই বাষ্পায়নের ফলে হ্রাস পায়। মিসৌরি প্রদেশের ‘গ্যাস্কোনেড(Gasconade)’ বিভাগের শহর হারমানে মিসৌরি নদীর পানির আয়তনীয় প্রবাহের বার্ষিক হার:
বিভিন্ন শহরে মিসৌরি নদীর পানির আয়তনীয় প্রবাহের গড় হার:
যুক্তরাষ্ট্রের ভূ-তাত্বিক জরিপ (The United States Geological Survey) মিসৌরি নদীতে মোট ৫১টি স্ট্রিম গেজ(পানির স্তর বা water level পরীক্ষাকারী এক ধরনের কাঠামো) পরিচালনা করে। উৎপত্তিস্থল থেকে ১,৩১৪.৫ মাইল (২,১১৫.৫ কিলোমিটার) দূরে অবস্থিত উত্তর ডাকোটার শহর বিসমার্কে এই নদীর গড় আয়তনীয় প্রবাহের পরিমাণ ২১,৯২০ ঘন ফিট/সেকেন্ড (৬২১ ঘন মিটার/সেকেন্ড)। এটি মিসৌরি নদীর ড্রেইনেজ এলাকা(যে এলাকার পানি প্রবাহিত হয়ে কোন স্রোতধারা, বৃহত্তর নদী, হ্রদ বা জলাধারায় গিয়ে মেশে)-এর ১,৮৬,৪০০ বর্গ মাইল (৪,৮৩,০০০ বর্গ কিলোমিটার) এলাকা এবং মোট অববাহিকার ৩৫ শতাংশ এলাকাজুড়ে অবস্থিত। মিসৌরির উৎপত্তিস্থল থেকে ৩৬৬.১ মাইল (৫৮৯.৩ কিলোমিটার) দূরে কানসাস শহরের কাছে এই নদীতে পানির গড় প্রবাহ ৫৫,৪০০ ঘন ফিট/সেকেন্ড (১,৫৭০ ঘন মিটার/সেকেন্ড)। এই এলাকায় মিসৌরি নদীর প্রায় ৪,৮৪,১০০ বর্গ মাইল (১২,৫৪,০০০ বর্গ কিলোমিটার) এলাকার পানি এসে মেশে যা মূলত এর সম্পূর্ণ অববাহিকার ৯১ শতাংশ এলাকা।
মিসৌরি নদীর সবচেয়ে নিম্নাঞ্চলীয় স্ট্রিম গেজটি ৫০ বছররেরও বেশি সময় ধরে বিদ্যমান থেকে রেকর্ড গড়েছে। এই গেজটি নদীর উৎপত্তিস্থল থেকে ৯৭.৯ মাইল (১৫৭.৬ কিলোমিটার) দূরে মিসৌরির হারমানে শহরে অবস্থিত যেখানে নদীটির বার্ষিক গড় প্রবাহ ১৮৯৭ সাল থেকে ২০১০ সাল পর্যন্ত ছিল ৮৭,৫২০ ঘন ফিট/সেকেন্ড (২,৪৭৮ ঘন মিটার/সেকেন্ড)। মিসৌরির জলপ্রবাহের ৫,২২,৫০০ বর্গ মাইল (১৩,৫৩,০০০ বর্গ কিলোমিটার) এলাকা বা ৯৮.৭ শতাংশ হারমানের উপর অবস্থিত। মিসৌরি নদীর সর্বোচ্চ বার্ষিক গড় প্রবাহের দেখা পাওয়া গিয়েছিল ১৯৯৩ সালে, যার পরিমাণ ছিল ১,৮১,৮০০ ঘন ফিট/সেকেন্ড (৫,১৫০ ঘন মিটার/সেকেন্ড)। আর সর্বনিম্ন প্রবাহ ছিল ২০০৬ সালে যার পরিমাণ ছিল ৪১,৬৯০ ঘন ফিট/সেকেন্ড (১,১৮১ ঘন মিটার/সেকেন্ড)। এর অববাহিকার সবচেয়ে দূরবর্তী এলাকাগুলোতে পানির প্রবাহ মূলনদীর থেকে অনেক বেশি পরিবর্তনশীল। ১৯৯৩ সালের ৩১ জুলাই-এ মিসৌরি নদীতে সর্বকালের সর্ববৃহৎ আয়তনীয় প্রবাহের রেকর্ড তৈরি হয়, যার পরিমাণ ছিল ৭,৫০,০০০ ঘন ফিট/সেকেন্ড (২১,০০০ ঘন মিটার/সেকেন্ড)। মূলত ১৯৯৩ সালে মধ্য-পশ্চিম যুক্তরাষ্ট্রে মিসিসিপি ও মিসৌরি নদীতে সংঘটিত একটি ঐতিহাসিক বন্যার ফলে এটি ঘটে। অন্যদিকে, ১৯৬৩ সালের শেষের দিকে এ নদীর অববাহিকায় প্রচুর পরিমাণে স্তূপাকারে জমে থাকা বরফের জন্য এর প্রবাহ অনেক বেশি বাধাপ্রাপ্ত হয়ে পড়েছিল যা ১৯৬৩ সালের ২৩ ডিসেম্বরে এ নদীতে সবচেয়ে কম আয়তনীয় প্রবাহের রেকর্ড তৈরি করে। আর এই পরিমাণটি ছিল মাত্র প্রায় ৬০২ ঘন ফিট/সেকেন্ড (১৭ ঘন মিটার/সেকেন্ড)।
ভূতত্ব
দক্ষিন-পশ্চিম মন্টানায় রকি পর্বতপমালার যে অংশটি বিদ্যমান তা ৭০ থেকে ৮০ মিলিয়ন বছর আগে সংঘটিত পর্বত উৎপন্নকারী একটি যুগ ‘লারেমাইড অরোজেনি( Laramide Orogeny)’-তে প্রথম সৃষ্টি হয়। এই ঘটনার ফলে ১৪৫ থেকে ৬৬ মিলিয়ন বছর আগের ভূ-তাত্বিক যুগ ‘ক্রিটেসিয়াস(Cretaceous)’-এর সময় আর্কটিক মহাসাগর থেকে মেক্সিকো উপসাগর পর্যন্ত বিদ্যমান একটি অভ্যন্তরীণ সাগর ‘ওয়েস্টার্ন ইন্টেরিয়র সি ওয়ে(Western Interior Seaway)’-তে অবস্থিত একই যুগে সৃষ্ট ভূ-গর্ভস্থ পাথরগুলোর উচ্চতা বেড়ে যায় বা উপরের দিকে কিছুটা উঠে আসে(এই ঘটনাকে আপলিফ্‌ট বা Tectonic uplift বলা হয়)। এতে সৃষ্ট পলিভূমিগুলো বর্তমানে মিসৌরি নদীর অববাহিকার একটি অংশের তলদেশে পরিণত হয়েছে। এই আপলিফ্‌টের ফলে সমুদ্রের একটি অববাহিকা গতিপথ পরিবর্তন করে রকি পর্বতমালা ও উত্তর আমেরিকার পূর্ব হতে উত্তর-পূর্ব অঞ্চল পর্যন্ত বিস্তৃত একটি পর্বতমালা ‘অ্যাপালেশিয়ান পর্বতমালা’-এর নদীগুলোর অববাহিকায় মিশে বিশাল সব অববাহিকাতে পরিণত হয়। এই অববাহিকা থেকেই বর্তমান মিসিসিপি নদীর মূল অববাহিকা সৃষ্টি হয়েছে। তাছাড়া, মিসৌরি ও এর শাখা নদীতে প্রাবাহিত পানির বেশিরভাগ অংশই মূলত রকি পর্বতমালার বরফ গলা পানি থেকে আসে। এ কারণে, লারেমাইড অরোজেনি বর্তমানকালের মিসৌরি নদীর অববাহিকাতে গুরুত্বপূর্ণ প্রভাব ফেলে।
১ম জনবসতি
প্রত্নতাত্ত্বিক প্রমাণ অনুযায়ী, মিসৌরিতে মানবজাতির আগমন ঘটেছিল প্লাইস্টোসিন যুগের শেষের দিকে ১০,০০০ থেকে ১২,০০০ বছর আগে। সর্বশেষ গ্লাসিয়াল যুগ বা সর্বশেষ হিম পর্যায়ের সময় এই এলাকায় বেরিং ভূ-সেতুর মাধ্যমে অনেক মানুষের আগমন ঘটে। শতাব্দী ধরে মিসৌরি নদী বেরিং ভূ-সেতুর মতো একটি অভিবাসনের পথ হিসেবে ব্যবহৃত হয়ে আসছে। এই অঞ্চল দিয়ে অতিক্রমকারী বেশিরভাগ অভিবাসীরা ওহাইও নদীর উপত্যকায় এবং মিসিসিপি নদীর নিম্নাঞ্চলের উপত্যকায় বসতি স্থাপন করে। তবে অনেকেই বিশেষত ‘মাউন্ড বিল্ডার’ নামক একটি জাতির মানুষেরা মিসৌরি নদীর এলাকাগুলোতেই বসবাস করতে শুরু করে। মাউন্ড বিল্ডার জাতি প্রাগৈতিহাসিক যুগে উত্তর আমেরিকার স্থানীয় অধিবাসীদের একটি জাতি ছিল যারা ধর্মীয় বা আনুষ্ঠানিক কারণে, দাফনের জন্য কিংবা অভিজাত সম্পর্কিত বিভিন্ন কারণে ৫,০০০ বছর ধরে অসংখ্য মাউন্ড অর্থাৎ ছোট কৃত্রিম পাহাড় বা ঢিপি নির্মাণ করেছিল। এই জাতির মানুষদেরকে মিসৌরি নদীর তীরবর্তী গ্রেট প্লেইন্‌সের এলাকাগুলোর স্থানীয় অধিবাসীদের পূর্বপুরুষ হিসেবে গণ্য করা হয়।
ইউরোপিয়ান অভিযাত্রীদের আগমন
১৬৭৩ সালের মে মাসে, ফ্রেঞ্চ-কানাডিয়ান অভিযাত্রী লুই জোলিয়েট এবং ফ্রেঞ্চ অভিযাত্রী জ্যাক মারকেট উত্তর আমেরিকার হিউরন হ্রদের উপর অবস্থিত মিশিগানের সেইন্ট ইগনেস শহর ছেড়ে মিসিসিপি নদী ও এর শাখা নদী ‘উইস্কন্সিন নদী’- ভ্রমণে বেড়িয়ে পড়েন। এই নদীগুলো পেড়িয়ে প্রশান্ত মহাসাগরে পাড়ি জমানো ছিল তাদের লক্ষ্য। জুনের পরপর, জোলিয়েট ও মারকেট মিসৌরি নদীতে পৌঁছালে তারা ইতিহাসে মিসৌরি নদী আবিষ্কারকারী প্রথম ইউরোপিয়ান হিসেবে জনপ্রিয়তা লাভ করেন। এই বিষয়ে প্রকাশিত তাদের জার্নালে জোলিয়েট বলেছেন, ‘’I never saw anything more terrific,a tangle of entire trees from the mouth of the Pekistanoui [Missouri] with such impetuosity that one could not attempt to cross it without great danger. The commotion was such that the water was made muddy by it and could not clear itself.’’ তাদের আবিষ্কার সম্পর্কিত এ জার্নাল অনুযায়ী, মিসৌরির স্থানীয় নাম হলো ‘পেকিতানুই বা পেকিস্তানুই(Pekitanoui or Pekistanoui)’। তবে, এই অভিযাত্রীরা কখনোই মিসৌরি নদী অতিক্রম করেন নি কিংবা সেখানে অবস্থানও করেন নি। অভিযানের এক পর্যায়ে তারা জানতে পারেন যে, মিসিসিপি নদী মেক্সিকো উপসাগরে গিয়ে মেশে, প্রশান্ত মহাসাগরে নয়। ফলে, তারা মেক্সিকো উপসাগর থেকে ৪৪০ মাইল (৭১০ কিলোমিটার) ঘুরে গিয়ে মিসিসিপির শাখা নদী আরকানস’ নদীতে এসে এ অভিযানে ইতি টানেন।
আমেরিকান ফ্রন্টিয়ার
১৮ শতকের শুরুর দিকে, মিসৌরি নদীর উত্তরাঞ্চলের অববাহিকা দিয়ে অনেক পশম সংগ্রহকারী এই অঞ্চলে প্রবেশ করে। এদের মূল উদ্দেশ্য ছিল বীভার এবং নদীতে বসবাসকারী ভোঁদড়ের পশম সংগ্রহ করা কারণ উত্তর আমেরিকার তৎকালীন উঠতি পশম ব্যবসার মূল চালিকাশক্তিই ছিল এ ধরনের পশম। এই পশম ব্যবসায়ী ও সংগ্রহকারীরা বিভিন্ন এলাকা থেকে এসেছিল, যেমন, কানাডার হাডসন বে কোম্পানি(Hudson's Bay Company)-এর পশমের কর্পোরেশন থেকে, উত্তর-পশ্চিম প্রশান্ত মহাসাগরীয় অঞ্চল থেকে সেখানকার ম্যারিটাইম পশম বাণিজ্য(Maritime fur trade)-এর অংশ হিসেবে কিংবা মধ্য-পশ্চিম যুক্তরাষ্ট্র হতে। তবে উল্লেখযোগ্য কোন কিছু সংগ্রহের ক্ষেত্রে ব্যর্থ হওয়ার কারণে বেশিরভাগই এই এলাকা ত্যাগ করে অন্যত্র পাড়ি জমায়।
১৯ শতকের দিকে মিসৌরি নদীর মাধ্যমে আমেরিকান ফ্রন্টিয়ারের এলাকাটি মোটামুটি সংজ্ঞায়িত হয়ে যায়। মিসৌরি নদীর নিম্নাংশটি মিসৌরির কানসাস শহরে প্রবেশ করে সেখান থেকে পূর্বদিকে ঘুরে গিয়ে মিসৌরি প্রদেশের মূল এলাকা ‘বুন্সলিক(Boonslick)’-এ প্রবেশ করে। মিসৌরির যেসব এলাকায় ইউরোপিয়ানদের জনবসতি গড়ে ওঠে সেখানকার বেশিরভাগ জনগণ ছিল দক্ষিণ যুক্তরাষ্ট্রের স্থানীয় দাস-মালিকানাধীন মানুষেরা। ১৮০০ সালের শুরুর দিকে মিসৌরি প্রদেশের পূর্বাঞ্চল থেকে সেখানকার মূল এলাকায় গমনের জন্য ব্যবহৃত পথ ‘বুন্স লিক রোড(Boone's Lick Road)’-এর মাধ্যমে তারা এসব এলাকায় প্রদেশ করে। আমেরিকান পশ্চিমাঞ্চল ‘আমেরিকান ওয়েস্ট’-এর সকল এলাকা(যেমন, ক্যালিফোর্নিয়া, মরমন, ওরেগন, সান্তা ফে)-এর গমনপথগুলো মিসৌরি নদী থেকে শুরু হয়েছে। মিসৌরি প্রদেশ ও ক্যালিফোর্নিয়ার মধ্যবর্তী মেইল সার্ভিস ‘পোনি এক্সপ্রেস(Pony Express)’-এর প্রথম পশ্চিমাঞ্চলীয় শাখা মিসৌরি নদীতে ফেরি ব্যবহারের মাধ্যমে শুরু হয়। এই ফেরিটি মিসৌরি প্রদেশে মিসৌরি নদীর তীরবর্তী শহর সেইন্ট জোসেফ শহরের ঘাট থেকে ছাড়া হতো। যুক্তরাষ্ট্রের সর্বপ্রথম আন্তর্মহাদেশীয় রেলপথ যা ‘১ম আন্তর্মহাদেশীয় রেলপথ(First Transcontinental Railroad)’ নামে পরিচিত, এই রেলপথের পূর্ব দিকের টার্মিনালটিতে পৌঁছানোর জন্য সে সময় বেশিরভাগ অধিবাসীরা মিসৌরি নদীতে চলাচলকারী ফেরীকে ব্যবহার করতো। এই ফেরীটি আইওয়া প্রদেশের কাউন্সিল ব্লাফ শহর এবং ওমাহার মাঝে মিসৌরি নদীর উপর দিয়ে চলাচল করতো। মিসৌরি নদীকে স্থলপথে অতিক্রম করার প্রথম মাধ্যম স্থাপিত হয় ১৮৬৯ সালে, একটি রেলব্রিজ যার নাম ছিল হানিবেল ব্রিজ(The Hannibal Bridge)। সেইন্ট লুইস থেকে মিসৌরি নদীর উজান পর্যন্ত বিদ্যমান সকল এলাকার মাঝে কানসাস শহর যে বৃহত্তম শহরে পরিণত হয়েছে তার পেছনে এই ব্রিজটিই হলো মূল কারণ।
বাঁধ নির্মাণের যুগ
১৯ শতকের শেষ থেকে ২০ শতকের শুরুর সময় পর্যন্ত মিসৌরি নদীর অববাহিকায় অনেকগুলো বাঁধ নির্মাণ করা হয়। এর ফলে মিসৌরি নদীর ৩৫ শতাংশ এলাকা জলাধারে পরিণত হয়েছে। এই বাঁধগুলো নির্মাণের পেছনে বেশ কিছু কারণ ছিল, যেমন, উত্তর-পশ্চিমদিকের গ্রামীণ এলাকাগুলোতে বিদ্যুতের চাহিদা, কৃষি ও নগর অঞ্চলগুলোতে ঘন ঘন খরা ও বন্যার সমস্যা ইত্যাদি। ছোট ও ব্যক্তিগত মালিকানাধীন জলবিদ্যুৎ প্রকল্পগুলো ১৮৯০ সাল থেকে চালু হয়েছিল।তবে বড় বড় বন্যা নিয়ন্ত্রণকারী ও সংরক্ষণাগার সম্পন্ন বাঁধ(large flood-control and storage dam)-গুলো ১৯৫০ সালের পর নির্মাণ হতে শুরু হয়।
নেভিগেশন
মিসৌরি নদীতে একদম প্রাচীনকালে স্থানীয় আমেরিকানরা যেসব নৌযান ব্যবহার করতো সেগুলো মূলত ছিল ডিঙ্গি নৌকা। এছাড়াও প্রাচীন আমেরিকান ইন্ডিয়ান ও আমেরিকান ফ্রন্টিয়ারবাসীদের দ্বারা নির্মিত ও ব্যবহৃত এক ধরনের ছোট নৌকা যাকে ‘বুল নৌকা(Bull boats)’ নামে অভিহিত করা হয়, সে সময় মিসৌরি নদীতে যাতায়াতের মাধ্যম হিসেবে বহুলভাবে ব্যবহার করা হতো। এরও কয়েক হাজার বছর পরে গ্রেট প্লেইন্‌স এলাকায় উপনিবেশ স্থাপিত হলে, আরো বড় নৌযানের ব্যবহার শুরু হয়। মিসৌরি নদীতে চলাচলকারী প্রথম বাষ্পচালিত নৌকার নাম ছিল ‘দ্য ইন্ডিপেন্ডেন্স(The Independence)’। এই নৌকাটি সেইন্ট লুইস থেকে মিসৌরি প্রদেশের কিট্‌সভিল(Keytesville) শহরের মাঝে যাতায়াত করতো। ১৮৩০ সালের দিকে, বড় বড় মেইল পরিবহনকারী ও মালবাহী জাহাজগুলো নিয়মিত কানসাস শহর ও সেইন্ট লুইসের মাঝে চলাচল করতে শুরু করে। অনেক জাহাজ আরো দূরবর্তী এলাকা পর্যন্তও যাতায়াত করতে শুরু করে। কিছু বাষ্পচালিত নৌকা, যেমন, ওয়েস্টার্ন ইঞ্জিনিয়ার ও ইয়েলোস্টোন নৌকা, মিসৌরি নদী দিয়ে পূর্ব মন্টানা পর্যন্ত পাড়ি দিতে পারতো। ১৯ শতকের দিকে, এখানকার পশম ব্যবসা যখন সবার শীর্ষে অবস্থান করছিল, বাষ্পচালিত নৌকা ও ‘কিল নৌকা(Keelboat)’ নামক এক ধরনের প্রাচীন মালবাহী ছোট থেকে মাঝারি আকারের নৌকার ব্যবহার শুরু হয় যা সমগ্র মিসৌরি নদীজুড়্রে ব্যবহৃত হতো। মন্টানা থেকে শুরু করে মিসৌরির উৎপত্তিস্থল পর্যন্ত এগুলোর মাধ্যমে পশম সংগ্রহকারীরা বিভার ও মহিষের পশম পরিবহন করতো। এ থেকে শুধুমাত্র পশম ব্যবসায়ীদের জন্য পশম পরিবহনকারী এক বিশেষ ও তুলনামূলক হালকা ধরনের নৌকার উদ্ভাবন ঘটে যা ‘ম্যাকিনো নৌকা(Mackinaw boat)’ নামে পরিচিত। যেহেতু এগুলো শুধু নদীর উৎপত্তিস্থলের নিকটবর্তী এলাকাগুলো ছাড়া অন্য কোথাও ব্যবহৃত হতো না, তাই এ নৌকাগুলোর ব্যবহার শেষ হয়ে গেলে এদেরকে সেন্ট লুইস শহরে পাঠিয়ে দেয়া হতো। সেখানে সাধারণত এদেরকে ভেঙে কাঠের জন্য বিক্রি করে দেয়া হতো।
প্রাকৃতিক ইতিহাস
মিসৌরি নদীর প্রাকৃতিক ইতিহাস থেকে দেখা যায়, এখানকার প্লাবনভূমিগুলো এক সময় প্রচুর উদ্ভিদ ও প্রাণীর আবাসস্থল ছিল। এখানকার জীববৈচিত্র্য বৃদ্ধি পাওয়ার পাশাপাশি মন্টানার পাহাড়ি ঢালগুলো থেকে উৎপন্ন ঠান্ডা আবহাওয়ার জলধারাগুলোর কারণে মিসৌরি নদীর নাতিশীতোষ্ণ ও আর্দ্র জলবায়ুটি সৃষ্টি হয়। বর্তমান কালে, মিসৌরি নদীর তীরবর্তী এলাকাগুলোতে সুতি কাঠের গাছ, উইলো এবং সাইকামোর(Sycamore) প্রজাতির গাছের আধিক্য দেখা যায়। এছাড়াও ম্যাপল গাছ এবং বিলুপ্তপ্রায় প্রাজাতির গাছ ‘অ্যাশ গাছ’ সহ অন্যান্য বেশ কিছু ধরনের গাছও এখানে দেখা যায়। এ এলাকার এই গাছগুলো স্বাভাবিক উচ্চতার চেয়ে আকারে বড়ও হতে দেখা যায়, তবে তা শুধু নদীর তীর থেকে বেশ দূরবর্তী অঞ্চলগুলোতে ঘটতে দেখা যায়, কারণ মিসৌরি নদীর তীরবর্তী মাটিগুলো বন্যার সময় প্রচুর পরিমাণে ক্ষয়প্রাপ্ত হয়ে যায়। এখানে পলি মাটির ঘনত্ব অনেক বেশি হওয়ায় এই এলাকায় কোন জলজ অমেরুদণ্ডী প্রাণী দেখা যায় না। মিসৌরি নদীর অববাহিকায় প্রায় ৩০০ প্রজাতির পাখি দেখা যায় এবং ১৫০ প্রজাতির মাছ পাওয়া যায়। এদের মাঝে অনেকেই বিলুপ্তির পথে, ‘প্যালিড স্টারজেন(pallid sturgeon)’ নামক এক ধরনের মাছও এদের মাঝে অন্তর্ভুক্ত। মিসৌরির জলজ প্রাণী এবং তীরবর্তী এলাকার প্রাণীগুলোর মাঝে বেশ কিছু স্তন্যপায়ী প্রাণীও রয়েছে, যেমন, ভোঁদড়, বিভার, র‍্যাকুন, মিঙ্ক(অনেকটা বেঁজির মতো দেখতে একটি প্রানী) এবং ছুঁচো।
মানবজাতির প্রভাব
১৮০০ সাল থেকে অর্থনীতি ও শিল্প-বাণিজ্যের উন্নয়ন ঘটতে শুরু হলে, মানুষের কর্মকান্ড মিসৌরি নদীকে মারাত্নকভাবে দূষিত করেছে এবং এবং পানির অবস্থাও শোচনীয়। এই প্লাবনভূমিতে বসবাসকারী বেশিরভাগ জীবই হারিয়ে গেছে এবং এদের পরিবর্তে এখন শুধু সেচ ব্যবস্থা সম্পন্ন কৃষিভূমি বিদ্যমান। এই প্লাবনভূমিগুলোর উন্নয়নের ফলে এই এলাকাগুলো অনেক জনবহুল হয়ে যাওয়ার পাশাপাশি প্রচুর অবকাঠামো নির্মানের ফলে এখানে জলাবদ্ধতা সৃষ্টি হওয়ারও বিশাল ঝুঁকি রয়েছে। বন্যা প্রতিরোধ করার উদ্দেশ্যে মিসৌরি নদীর এক তৃতীয়াংশেরও বেশি এলাকার তীরজুড়ে বাঁধ নির্মাণ করা হয়েছে। কিন্তু এতে নদীর গতিবেগ অনেক বেড়ে গিয়েছে যা এর অববাহিকার নিম্নাঞ্চলগুলোতে স্রোতের উচ্চতা বাড়িয়ে দিয়েছে। কৃষিজমিতে ব্যবহৃত সারগুলো নদীর পানিতে মিশে এতে নাইট্রোজেন সহ অন্যান্য রাসায়নিক উপাদানের পরিমাণ বাড়িয়ে দিয়েছে, যা আইওয়া ও মিসৌরি প্রদেশে একটি বড় সমস্যা হয়ে দাঁড়িয়েছে। পাশাপাশি, মিসৌরির উচ্চাঞ্চলগুলো, মিসিসিপির শাখা নদী ইলিনইস নদী ও ওহাইও নদীতেও এই দূষণের প্রভাব পড়ছে। মিসৌরি ও মিসিসিপির অন্যান্য শাখা নদীতে এসব রাসায়নিক উপাদানের উপস্থিতির কারণে এই নদীগুলোসহ মেক্সিকো উপসাগরের পানিতে অক্সিজেনের পরিমাণ অনেক কমে গিয়েছে। এমনকি মেক্সিকো উপসাগরে অক্সিজেনের পরিমাণ এত কমে গেছে যে এতে রীতিমতো ডেড জোনের সৃষ্টি হয়েছে (সাগর বা হ্রদের স্বল্প অক্সিজেন সম্পন্ন এলাকাগুলোকে ডেড জোন বলা হয়)।
ভ্রমণ ও বিনোদনকেন্দ্র
মিসৌরি নদীর ১,৫০০ বর্গমাইল(৩,৯০০ বর্গ কিলোমিটার) বিশিষ্ট জলভূমির পাশাপাশি এতে অবস্থিত বাঁধগুলোর ফলে সৃষ্ট ছয়টি জলাধার এখানকার প্রধান দর্শনীয় স্থানে পরিণত হয়েছে। ১৯৬০ সালের মাঝামাঝি সময়ে এখানে প্রতি ঘন্টায় ১০ মিলিয়ন দর্শনার্থীর আগমন ঘটত যা ১৯৯০ সালের মাঝে ৬০ মিলিয়নেরও উপরে চলে গিয়েছে। দর্শনার্থীদের সুবিধাসমূহের উন্নয়নের জন্য ‘ফেডারাল ওয়াটার প্রজেক্ট বিনোদন প্রকল্প(Federal Water Project Recreation Act)’ বাস্তবায়িত হয় ১৯৬৫ সালে। এর ফলে বর জলাধারগুলোতে ইউ.এস.এ.সি.ই (United States Army Corps of Engineers বা USACE) সংস্থার মাধ্যমে নৌকার র‍্যাম্প(boat ramps), ক্যাম্প করার স্থান(campgrounds) সহ অন্যান্য বেশ কিছু বিনোদন ব্যবস্থা সৃষ্টি করা হয়। এই বিনোদনকেন্দ্রগুলো এ এলাকার আঞ্চলিক অর্থনীতিতে ৮৫ থেকে ১০০ মিলিয়ন ডলার পর্যন্ত অর্থ সরবারাহ করে।
জসপিন্দর নরুলা
২০০৮ সালে তিনি এনডিটিভি ইমাজিনের সঙ্গীত রিয়েলিটি ধারাবাহিক ধুম মাচা দে-এর ভারতের সেরা সরাসরি পরিবেশক শিরোপা জয় করেন।
প্রারম্ভিক জীবন
নরুলা ১৯৭০ সালের ১৪ই নভেম্বর জন্মগ্রহণ করেন। তাঁর পিতা কেসর সিং নরুলা ছিলেন ১৯৫০-এর দশকের একজন সুরকার। তাঁর ভাই মিক্কি নরুলাও একজন সঙ্গীতশিল্পী ও সুরকার। তিনি নতুন দিল্লির ইন্ডিয়া গেটের গুরু হরকিষণ পাবলিক স্কুলে থেকে তাঁর বিদ্যালয়ের পাঠ সমাপ্ত করেন এবং ইন্দ্রপ্রস্থ কলেজ ফর উইমেন থেকে সঙ্গীত বিষয়ে স্নাতক ডিগ্রি লাভ করেন। তিনি ২০০৮ সালে দিল্লি বিশ্ববিদ্যালয় থেকে হিন্দুস্তানি শাস্ত্রীয় সংগীত বিষয়ে পিএইচডি সম্পন্ন করেন।
কর্মজীবন
জসপিন্দর নরুলার সঙ্গীত কর্মজীবন শুরু হয় তার শৈশবে। তাঁর পিতা সঙ্গীত পরিচালক হওয়া সত্ত্বেও শুরুতে জসপিন্দর চলচ্চিত্রের গান থেকে বিরত ছিলেন এবং তিনি ভজন ও সুফি ঘরনার সুরে গানের জন্য বিশেষত্ব অর্জন করেন। কয়েক বছর পরে তিনি প্রখ্যাত সঙ্গীত পরিচালক কল্যাণজী বীরজী শাহের উপদেশে মুম্বই চলে যান। কল্যাণজী দিল্লিতে একটি অনুষ্ঠানে তাঁর গান শুনেছিলেন এবং তিনি তাঁর পুত্র সঙ্গীত পরিচালক বিজু শাহকে বলেন জসপিন্দরকে চলচ্চিত্রের গানে সুযোগ দেওয়ার জন্য। এই সময়ে তিনি বিজু শাহের সুরায়োজনে আর ইয়া পার (১৯৯৭) ও বড়ে মিয়াঁ ছোটে মিয়াঁ (১৯৯৮) চলচ্চিত্রের নেপথ্য সঙ্গীতশিল্পী হিসেবে কাজের সুযোগ পান।
তিনি বিরাসত (১৯৯৭), ও দুলহে রাজা (১৯৯৮) চলচ্চিত্রের গানে কণ্ঠ প্রদানের পর প্যায়ার তো হোনা হি থা (১৯৯৮) চলচ্চিত্রে রেমো ফার্ন্দান্দেজের সাথে "প্যায়ার তো হোনা হি থা" দ্বৈত গানে কণ্ঠ দিয়ে খ্যাতি অর্জন করেন এবং শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। পরবর্তী কালে তিনি মিশন কাশ্মীর, মোহব্বতে, ফির ভি দিল হ্যায় হিন্দুস্তানি, বান্টি অউর বাবলি চলচ্চিত্রের গানে কণ্ঠ দেন।
কনসার্ট ও অন্যান্য পরিবেশনা
থাম্ব|ডান|২০১৯ সালে জশন-ই-রেখতা'য় নরুলা নরুলা ২০১০ সালে ডিসেম্বর মাসে রাজগির উৎসবে সঙ্গীত পরিবেশন করেন। ২০১১ সালের এপ্রিল মাসে পর্যটন মন্ত্রণালয়ের পর্যটন প্রচারণার অংশ হিসেবে আয়োজিত পাটনা সাহিব মহোৎসবে তিনি ও তার দল সুফি, ভজন ও পাঞ্জাবি গান পরিবেশন করেন। তাঁর ভাই মিক্কি নরুলাও এই অনুষ্ঠানে সুফি গান পরিবেশন করেন। ২০১৫ সালের নভেম্বর মাসে নরুলা গুরদাস মানের সাথে দিল্লির লা মেরিডিয়ানে এক উৎসবে ভাংরা পরিবেশন করেন।